Document ID: /roh_data/filtered/fineweb-2-filterrobots_roh.jsonl.gz/47792

La cumissiun da gestiun dal parlament crititgescha la lavur dal Tribunal federal. Quel haja per part lavurà pauc serius e betg resguardà princips elementars da l’udida giuridica en connex cun las investigaziuns al Tribunal penal federal a Bellinzona, sco la «Rundschau» da SRF rapporta.
Nausch clima da lavur
La fin avrigl era l’autoritad da surveglianza dal Tribunal federal vegnì a la conclusiun, ch’i regia in nausch clima da lavur a Bellinzona. Plinavant aveva il Tribunal penal federal proponì da relaschar la secretaria generala. Quai dentant tut senza tadlar la posiziun dals derschaders pertutgads. Il Tribunal federal sto uss prender posiziun en chaussa.